En [[Abraham de la Haye]] var under [[Christian 4.|Christian IV]] [[ingeniør]] og voldmester ved [[Københavns forsvarsanlæg|Københavns Fæstning]] og er vel fader til Jean de la Haye, hvem vi under [[Københavns belejring (1658-1660)|Københavns belejring]] [[1659]] træffer som [[Kaptajn (militær)|kaptajn]] ved det nyoprettede [[Den Kongelige Livgarde|Livregiment (Fodgarden)]]. Efter i et års tid at have fungeret som [[kommandant]] på [[Christianshavn]] blev han omkring [[1666]] [[major]] og [[1675]] [[oberstløjtnant]] i Livregimentet og tog med dette ærefuld del i [[Wismar]]s erobring i december samme år. Da [[Den Skånske Krig|krigen]] 1676 førtes over til [[Skåne]], var de la Haye med som [[oberst]] for 2. Sjællandske Nationalregiment til Fods (forhen [[Carl Henrich von der Osten]]s). Natten til 11. juli havde han vagt i løbegravene uden for Landskrone, da de belejrede forsøgte et udfald; de la Haye afslog dette og trængte ind i fæstningen sammen med de flygtende fjender, som trak sig tilbage til citadellet. Dettes overgivelse var nu kun et tidsspørgsmål, men den tapre oberst betalte fæstningens indtagelse med sit liv. De la Haye havde 1659 ægtet Maren (Bruun), datter af den bekendte [[købmand]] og [[borgmester]] på Christianshavn [[Jacob Madsen]].
Historie